Borsa di studiu

Na borsa ri studiu è n'aiutu finanziariu ppi studènti ppi fàricci fàri studii supiriuri. Li finanziamenti sunu assignàti ccu divèrsi criteri ca di solitu riflettunu li valori, a cultura e l'ubbiettivi di lu dunaturi o di lu funnaturi di lu premiu.

 Carattiristichi 
I tipi cchiu cumuni di borsi ri studiu pònu ssiri classificati comu:
 Basatu supra lu mèritu: Sti prèmi si bbasanu supra l'abbilitati artistichi, accademichi o attletichi.
 Basatu supra a lu bisognu: Sti prèmi sunu basati duoppu ca si cunzìdiranu i pussibbilitati icunomichi da famigghia di lu studenti.
 Spicifichi ppi lu studènti: Ppi sti borsi di studiu li studènti ca fànu a dummanna anu a dichiarari a propria razza, sissualitati, riliggioni, ducumentazzioni mèdica o tanti jautri fatturi spicifichi ca 'ntiressanu lu studenti. Li borsi di studiu ppi li minuranzi etnichi sunu li borsi di studiu cchiu cumùni 'nta sta caticurìa.
 Spicifichi pâ carriera prufissiunali: Sti borsi di studiu sunu assignati di nu cullègiu o di n'univirisitati ppi li studènti ca stanu pruggittannu di spicializzàrisi ntâ nu spicificu campu di studiu. Spessu l'aiuti finanziari vènunu dati a chiddi ca sciegghiunu di spicializzàrisi nta arii ca sunu richiesti assai comu nta l'iducazzioni.
Certi borsi di studiu janu vinculi ligali. Chiddi ca arricevunu a borsa ri studiu anu l'obbrigu di travagghiari ppi nu particulari daturi di travagghiu ppi nu spicificu piriòdu di tiempu o di travagghiari nta arii isulati o rimoti; sinnò ci addummannanu n'arrieri i sordi ca ci rèsiru mèntri ca sturiaunu. 

 Borsi ri studiu lucali 
Alli vòti li pirsuni pònu attruvari borsi di studiu nta li paisi d'urìggini. 'Nfurmazzioni supra a sti uppurtunitati si ponu attruvari macàri addummannanu a pirsuni dò locu, urganizzazzioni, canuscenti, amici e parienti. 
 Cunsigghieri sculastici: Quannu studènti di scola supiriuri isploranu uppurtunitati di borsi di studiu, a maggiuritati di studènti addummannanu cunsigghiu ei cunsigghieri sculastici. Iddi pònu ssiri fonti affidabbili ppi borsi di studiu lucali.
 Urganizzazzioni Non-profit e Funnazzioni Caritatevuli: A maggiuritati di l'urganizzazzioni non-profit janu funnatu a nu certu puntu dâ loru storia borsi di studiu ppi studènti. 
 Funnazzioni cumunitarii: Nu munzieddu ri paisi, cittati e riggioni janu ntâ funnazzioni lucali didicata a dari sorda comu borsi di studiu a pirsuni e urganizzazzioni dâ propria zona.

 Lochi di cultu: Lu locu di cultu lucali putissi o nun putissi aviri borsi di studiu piei fideli, ma forsi ca forsi l'urganizzazzioni riliggiosi o li centri dirizziunali putissiru aviri 'nfurmazzioni ppi cursi di tiuluggìa.
 Camìra dô cummerciu: Nu munzieddu di camìri dô cummerciu putissiru uffriri borsi di studiu ppiei studènti da cumunitati, spiciarmenti a chiddi ca stanu pinzannu a carrieri nta lu munnu di l'affari e di lu sirbizzu pubbricu. Macari si nun u fanu di sòlitu ponu dàri listi di iscritta ca li rununu e na puocu di chissi ranu borsi di studiu a li studènti lucali.
 Autri urganizzazzioni umanitari: Nu munzieddu d'urganizzazzioni offrunu borsi di studiu a studènti ca anu intiressi ca cuincidunu cu chiddi ca tratta l'urganizzazzioni. Pa isempiu, sucitati prufissiunali putissiru aiutari li studi di studènti ca s'addistinguerru nta na manèra iccizziunali 'nta na riggiuni.
 Scola: Scoli canusciuti, antichi spessu anu aiuti finanziari ppi studiari.
 Univirsitati: Univirsitati canusciuti o antichi putissiru aviri sorda ppi finanziari studènti ca anu talentu. Ppi ssiri aiutatu icunomicamenti lu studènti avissi a fari parti a spiciali catigurii o essiri tra li miegghiu da nazzioni. Cumunqui maggiuri 'nfurmazzioni si ponu aviri a l'uffici di sicritirìa macari comu uppurtunitati interni.
Autri funti di nfurmazzioni supra li borsi di studiu ponu essiri i bibbilutechi, li ggiurnali, i paggini gialli, e li muturi di ricerca supra a internet.
Catigurìa:Sucità
Catigurìa:Aducazzioni